פלואוקסטין

פלואוקסטין (באנגלית: Fluoxetine; ידועה בשמות המסחריים: פרוזק, פריזמה ופלוטין) היא תרופה פסיכיאטרית נוגדת דיכאון מקבוצת ה-SSRI (מעכבים סלקטיביים של ספיגה חוזרת של סרוטונין).

פלואוקסטין משמשת בין השאר לטיפול בדיכאון קליני, הפרעה טורדנית-כפייתית (OCD), בולימיה נרבוזה והפרעת פאניקה. פלואוקסטין היא מהתרופות הנרשמות ביותר לטיפול בדיכאון, ונכללת ברשימת התרופות החיוניות של ארגון הבריאות העולמי.

פלואוקסטין היא התרופה הראשונה ממשפחת ה-SSRI, שאושרה לשימוש על ידי ה-FDA בשנת 1987. פיתוחה הביא לפיתוחן של תרופות רבות נוספות נוגדות דיכאון וחרדה, שלהן פרופיל תופעות לוואי בטוח יותר בהשוואה לתרופות הישנות לטיפול בדיכאון וחרדה.

קישורים חיצוניים

 פרוזק, באתר "פסיכיאטרי"

הערות שוליים

תרופות
SSRI
רשימת התרופות החיוניות של ארגון הבריאות העולמי